Paljastuiko Galaxy Note 7 ennen aikojaan? Suojakuorivalmistaja julkaisi lukuisia kuvia tulevasta lippulaivamallista | Mobiili.fi
Paljastuiko Galaxy Note 7 ennen aikojaan? Suojakuorivalmistaja julkaisi lukuisia kuvia tulevasta lippulaivamallista
Erik Österman | Julkaistu 30.6.2016, klo 21:25
Samsung Galaxy Note 7:n julkaisun odotetaan tapahtuvan mahdollisesti jo seuraavan parin kuukauden sisällä ja huhut puhelimen ympärillä ovat kiihtyneet viikko viikolta. Aiemmissa huhuissa puhelimen on muun muassa veikattu tarjoavan uudistetun käyttöliittymän sekä uuden aiempaa tehokkaamman suorittimen. Nyt puhelimista on saatu mahdollisesti myös ensimmäiset oikeat esittelykuvat, kun brittiläinen Olixar-suojakuorivalmistaja on julkaissut kuvia Note 7:n suojakuorista puhelimine päivineen.
Kuvissa näkyvä puhelin on Note 7:n valkoinen versio, joka aiempien huhujen mukaisesti sisältää reunalta reunalle ulottuvan kaarevan näytön. Kyse ei olekaan ensimmäisestä kerrasta, kun tulevasta lippulaivamallista vuotaa ennakkokuvia lisälaitevalmistajan kautta, mutta tästä huolimatta kuvia ei kannata julistaa sataprosenttisen aidoiksi, sillä monissa tapauksissa lisälaitevalmistajat käyttävät kuvissa myös omia luonnoksiaan. Hieman viitteitä jälkimmäisestä antaakin puhelimen ulkonäkö, joka ei kuvissa vastaa Note 7:n etupaneelista aiemmin vuotaneita kuvia. Erot kuvien kohdalla paljastuvat muun muassa iirisskannerin ja sormenjälkilukijan muodon osalta.
Galaxy Note 7:ää lukuun ottamatta itse suojakuoret eivät tarjoa kuvissa suuria yllätyksiä. Olixarin kuoret maksavat 20 dollaria kappaleelta ja käyttävät materiaalinaan polykarbonaattia. Suojakuoresta riippuen takaosassa on käytetty joko keinonahkaa tai hiilikuitua ulkoasun viimeistelyyn.
Samsung etsii edelleen vaihtoehtoa Androidille? Yhtiö palaamassa Windows Phoneen12.1.2015
1.7.2016, klo 14:23
Note 7 on aikapaljolti tehokkaampi versio S7 Edgestä kynän kera :)
Huhu: Force Touch -näytöt laajenevat loppuvuodesta Androidille useamman lippulaivamallin voimin
Lue seuraavaksi: Huhu: Force Touch -näytöt laajenevat loppuvuodesta Androidille useamman lippulaivamallin voimin